CELEX: 62009CB0217
Language: da
Date: 2010-12-17 00:00:00
Title: Sag C-217/09: Domstolens kendelse (Syvende Afdeling) af 17. december 2010 — Maurizio Polisseni mod Azienda Sanitária Locale N. 14 V.C.O. Omegna og António Giuliano (anmodning om præjudiciel afgørelse fra Tribunale Amministrativo Regionale per il Piemonte — Italien) (Procesreglementets artikel 104, stk. 3, første afsnit — artikel 49 TEUF — etableringsfrihed — folkesundhed — apoteker — nærhed — befolkningens forsyning med medicin — bevilling til at drive apotek — geografisk fordeling af apotekerne — indførelse af grænser baseret på et kriterium om befolkningstæthed — mindsteafstand mellem apotekerne)

16.4.2011   
            
            
               DA
            
            
               Den Europæiske Unions Tidende
            
            
               C 120/2
            
         Domstolens kendelse (Syvende Afdeling) af 17. december 2010 — Maurizio Polisseni mod Azienda Sanitária Locale N. 14 V.C.O. Omegna og António Giuliano (anmodning om præjudiciel afgørelse fra Tribunale Amministrativo Regionale per il Piemonte — Italien)
   (Sag C-217/09) (1)
   
   (Procesreglementets artikel 104, stk. 3, første afsnit - artikel 49 TEUF - etableringsfrihed - folkesundhed - apoteker - nærhed - befolkningens forsyning med medicin - bevilling til at drive apotek - geografisk fordeling af apotekerne - indførelse af grænser baseret på et kriterium om befolkningstæthed - mindsteafstand mellem apotekerne)
   2011/C 120/02
   Processprog: italien
   
      Den forelæggende ret
   
   Tribunale Amministrativo Regionale per il Piemonte
   
      Parter i hovedsagen
   
   
      Sagsøger: Maurizio Polisseni
   
      Sagsøgte: Azienda Sanitária Locale N. 14 V.C.O. Omegna og António Giuliano
   
      Sagens genstand
   
   Anmodning om præjudiciel afgørelse — Tribunale Amministrativo Regionale del Piemonte — fortolkning af artikel 43 EF, 152 EF og 153 EF — åbning af nye apoteker — national lovgivning, der betinger tilladelsen til flytning af et apotek af, at der overholdes en mindsteafstand mellem to apoteker
   
      Konklusion
   
   
               1)
            
            
               Artikel 49 TEUF skal fortolkes således, at den principielt ikke er til hinder for nationale retsforskrifter som de i hovedsagen omhandlede, hvorved der indføres grænser for etableringen af apoteker, idet det fastsættes at:
               
                           —
                        
                        
                           at der principielt kun kan etableres ét apotek i hver apotekszone for hver 4 000 eller 5 000 indbyggere, og
                        
                     
                           —
                        
                        
                           hvert apotek skal respektere en mindsteafstand til allerede eksisterende apoteker, hvilket afstand normalt er 200 meter.
                        
                     
         
               2)
            
            
               Artikel 49 TEUF er derimod til hinder for sådanne nationale retsforskrifter, for så vidt som bestemmelserne om et befolkningsgrundlag på 4 000 eller 5 000 indbyggere og om en afstand på 200 meter i alle geografiske zoner, der er kendetegnet ved særlige demografiske forhold, forhindrer etableringen af et tilstrækkeligt antal apoteker, der kan sikre en rimelig farmaceutisk tjeneste, hvilket det tilkomme den nationale ret at efterprøve.
            
         
      (1)  EUT C 205 af 29.8.2009.